KIRJALLINEN KYSYMYS E-3295/02 esittäjä(t): Miquel Mayol i Raynal (Verts/ALE) komissiolle. Barcelona—Puigcerdà—La Tour de Carol—Toulouse-rautatielinjan kehittäminen ja Essenin luetteloon sisällyttäminen.



Virallinen lehti nro 155 E , 03/07/2003 s. 0130 - 0131



KIRJALLINEN KYSYMYS E-3295/02 esittäjä(t): Miquel Mayol i Raynal (Verts/ALE) komissiolle (21. marraskuuta 2002) Aihe: BarcelonaPuigcerdàLa Tour de CarolToulouse-rautatielinjan kehittäminen ja Essenin luetteloon sisällyttäminen EU:n liikennepolitiikan valkoisen kirjan mukaan pidettiin tarpeellisena kehittää Pyreneiden halki kulkevien rautatielinjojen kapasiteettia. Rahtiliikenteen olisi kaksinkertaistuttava seuraavana 20 vuotena, koska maantieyhteydet ovat jo ruuhkautuneet ja olisi vähennettävä kasvihuonekaasupäästöjä. Tämän vuoksi komissio kehotti, että Euroopan laajuista verkkoa olisi täydennettävä Pyreneiden halki kulkevalla yhteydellä ja sen kulkuyhteyden määritteleminen olisi rajavaltioiden vastuulla. Nämä päättivät kunnostaa Canfrancin kautta kulkevan Zaragozan ja Paun välisen yhteyden. Tämän rautatieyhteyden kunnostaminen on epäilemättä toivottavaa, mutta kun rahtiliikenne otetaan huomioon, tämän yhteyden kunnostaminen ei ole tärkeää. Eikö komissio katso, että Välimeren alueen maantieliikenneyhteyksien ruuhkautumisen helpottamiseksi yhteisön tuesta nauttivien erityishankkeiden luetteloon (niin sanottu Essenin luettelo) olisi otettava mukaan BarcelonaPuigcerdàLa Tour de CarolToulouse-rautatielinjan kunnostaminen, johon kuuluisi etenkin tunnelin rakentaminen Collada de Toses -vuoren alle? Loyola de Palacion komission puolesta antama vastaus (23. joulukuuta 2002) Valkoisessa kirjassa Eurooppalainen liikennepolitiikka vuoteen 2010: valintojen aika(1) sekä lokakuussa 2001 annetussa, Euroopan laajuisia liikenneverkkoja koskevien suuntaviivojen muutosehdotuksessa(2) ehdotetaan uudeksi erityishankkeeksi Pyreneiden halki kulkevaa suuren kapasiteetin rautatieyhteyttä. Komissio korostaa, että nykyistä BarcelonaPuigcerdaLa tour de CarolToulouse-rautatielinjaa ei ole merkitty Euroopan laajuisen verkon karttoihin, jotka on määritelty yhteisön suuntaviivoista Euroopan laajuisen liikenneverkon kehittämiseksi 23. heinäkuuta 1996 tehdyn Euroopan parlamentin ja neuvoston päätöksen N:o 1692/96/EY(3) liitteessä I. Tämä ainoa rautalielinja kulkee jyrkkärinteisen vuoristoalueen läpi ja ylittää korkeita harjanteita, eikä sen kapasiteettia todennäköisesti pystytä pelkästään uudenaikaistamalla saamaan riittäväksi, jotta se houkuttelisi kuljettamaan merkittäviä rahtiliikennemääriä sitä kautta. Sen sijaan tähän tarkoitukseen sopivat jo Essenin luetteloon merkitty eteläinen suurnopeusjuna ja komission ehdottama uusi, Pyreneiden halki kulkeva suuren kapasiteetin rautatieyhteys. Euroopan laajuisen liikenneverkon kehittämistä koskeviin yhteisön suuntaviivoihin tehdyn toisen, laajemman muutoksen yhteydessä komissio perusti korkean tason ryhmän. Ryhmään kuuluu jäsenvaltioiden edustajia ja ehdokasmaiden tarkkailijoita. Komissiosta riippumattoman ryhmän tehtävänä on tarkastella jäsenvaltioiden esittämiä ehdotuksia mahdollisiksi erityishankkeiksi. Ryhmä tutkii erityisesti kunkin hankkeen soveltuvuutta eurooppalaisen liikennepolitiikan tavoitteisiin, sen lisäarvoa yhteisölle ja sen rahoituksen perusteltavuutta vuotta 2020 silmällä pitäen. Ryhmän odotetaan antavan suosituksensa komissiolle vuoden 2003 kuluessa. (1) KOM(2001) 370 lopullinen. (2) KOM(2001) 544 lopullinen. (3) EYVL L 228, 9.9.1996.